อากาศยานลำตัวแคบ

อากาศยานลำตัวแคบ (Narrow-body aircraft) หรือเรียกได้อีกอย่างว่า "อากาศยานแบบมีช่องทางเดินเดียว" (Single aisle aircraft) คืออากาศยานที่มีความกว้างของลำตัว (fuselage) ตั้งแต่ 3-4 เมตร (10-13 ฟุต) และมีการจัดวางที่นั่งแถวละตั้งแต่ 2-6 ที่นั่ง โดยอากาศยานที่มีข้อจำกัดด้านพิสัยการบินซึ่งไม่สามารถเดินทางข้ามทวีปหรือข้ามมหาสมุทรแอตแลนติกได้ถูกเรียกว่า "อากาศยานภูมิภาค" (Regional airliner)

ตรงข้ามกับ อากาศยานลำตัวกว้าง ซึ่งเป็นอากาศยานที่มีขนาดใหญ่กว่า และมักจะมีหลายชั้นโดยสาร โดยมีขนาดลำตัวตั้งแต่ 5-7 เมตร (16-20 ฟุต) และมีสองช่องทางเดิน โดยสามารถจุผู้โดยสารได้ตั้งแต่ 7-10 คนต่อหนึ่งแถว อากาศยานลำตัวกว้างสามารถบรรทุกผู้โดยสารได้ตั้งแต่ 200 ถึง 600 คน ในขณะที่ความจุสูงสุดของอากาศยานลำตัวแคบที่ใหญ่ที่สุด (ได้แก่ โบอิง 757-300 สามารถบรรทุกได้เพียง 289 คน

นักวิเคราะห์ด้านการบินคาดว่าจะมีอากาศยานใหม่กว่า 41,000 ลำ ในระหว่างปี 2015-2035 ซึ่งรวมกันมีมูลค่าสูงถึง 2.83 ล้านล้านเหรียญสหรัฐ โดยมูลค่านั้นแบ่งเป็นอากาศยานลำตัวแคบครึ่งหนึ่ง และอากาศยานลำตัวกว้างอีกครึ่งหนึ่ง หนึ่งในสามของอากาศยานลำตัวแคบนั้นคาดว่าจะเป็นแอร์บัส เอ 320 และอีกหนึ่งในสามคือ โบอิง 737

ประเภท

เจ็ดที่นั่งต่อแถว
ฮอว์กเกอร์ ซิดเดอเลย์ ไทรเดนท์ สำหรับแชนแนลแอร์เวย์

หกที่นั่งต่อแถว
แอร์บัส เอ 320 - ในปัจจุบันคืออากาศยานที่มียอดขายมากที่สุดในโลก และเป็นอันดับสองในประวัติศาสตร์ 
ฮอว์กเกอร์ ซิดเดอเลย์ ไทรเดนท์ 
บริติช แอโรสเปซ 146 
โบอิง 707 - อากาศยานไอพ่นชนิดแรกที่ประสบความสำเร็จมากที่สุด
โบอิง 720 - เรียกอีกอย่างคือ โบอิง 707-200 
โบอิง 727 - ในอดีตเคยถูกผลิตมากที่สุด
โบอิง 737 - อากาศยานไอพ่นที่มียอดจำหน่ายดีที่สุด มากกว่าจำนวนของโบอิง 727 
โบอิง 757 - อากาศยานที่มีช่องทางเดินเดียวที่ใหญ่ที่สุดของโบอิง
บริสตอล บริตาเนีย
โคแมค ซี919
ดาสโซ แมร์กูร์
ดักลาส ดีซี-8

ดูเพิ่ม
 อากาศยาน
 อากาศยานลำตัวกว้าง

อ้างอิง

อากาศยานเชิงพาณิชย์